প্রথম টেস্টে বলের পাশাপাশি ব্যাট হাতেও তিনি ছিলেন উজ্জ্বল। তাও দ্বিতীয় টেস্টে দলে ঠাঁই হয়নি ভুবনেশ্বর কুমারের। তা নিয়ে আলোচনা কম হয়নি। তৃতীয় টেস্টে দলে ফিরেই ভুবনেশ্বর বুঝিয়ে দিলেন কোহলির দলে তাঁর প্রয়োজনীয়তা কতটা। 
প্রথমে ব্যাট হাতে ৩০ রান। দলের টপ অর্ডার যখন মুখ থুবড়ে পড়েছিল, তখন ভুবিই শেষদিকে দলকে টানেন। বিরাট ও পূজারার পরে তিনিই তৃতীয় সর্বোচ্চ স্কোরার।
আর তার পর বল হাতেও নিজেকে প্রমাণ করলেন। গতকাল শেষ বিকেলে ইনিংসের শুরুতেই দক্ষিণ আফ্রিকাকে ঝটকা দিয়ে যার শুরু। দিনের শুরুতেই আবার সাফল্য। তবে আসল ম্যাজিক তখনও বাকি ছিল। এর পরই সকলকে চমকে দিয়ে ভুবির নিখুঁত ইনসুইং ইয়র্কার বিস্ফারিত হল এবি ডিভিলিয়ার্সের ব্যাট ও প্যাডের মাঝখানে!
 

pic.twitter.com/xZGXEdl2ss
— Rohit (@rohitpandeyee) January 25, 2018

ডিভিলিয়ার্স একবার টিকে গেলে কী করতে পারেন সকলের জানা। এই অবস্থায় তিনি এলবিডবলিউ হওয়া সত্ত্বেও কোহলি ডিআরএস নেননি। 
অনেকেই বিপদের গন্ধ পাচ্ছিলেন। শেষ পর্যন্ত অবশ্য ৫ রানের বেশি করতে পারলেন না ডিভিলিয়ার্স। পর পর চারটে আউট সুইং করার পরে অব্যর্থ ইনসুইং যেন লুকিয়ে রাখা ব্রহ্মাস্ত্র! 
ভুবনেশ্বর কুমারের সেই দুর্দান্ত ডেলিভারির ভিডিও এখন ভাইরাল সোশ্যাল মিডিয়ায়। 


আগুনে বোলিং ভারতীয় বোলারদের! দেওয়ালে পিঠ দক্ষিণ আফ্রিকার 


বুমরাহ ৫ উইকেট নিয়ে দিনের সেরা বোলার হতে পারেন। কিন্তু ভুবনেশ্বর কুমারের বোলিংও কাঁপিয়ে দিয়েছে প্রোটিয়া ব্যাটিংকে। তিনি দেখিয়ে দিলেন এ ভাবেও ফিরে আসা যায়!